**ROMÂNIA PROIECT**

**JUDEȚUL VRANCEA Anexa 5**

**CONSILIUL JUDEȚEAN la Hotărârea nr. \_\_ /\_\_\_\_\_\_\_\_\_\_\_\_\_\_**

**Criteriul de atribuire și factori de evaluare**

Criteriul de atribuire și factori de evaluare au fost stabiliți în conformitate cu prevederile art. 4 alin. (1) lit. a) și alin. (2) din Ordinul nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie.

Conform textelor de lege anterior menționate, în cazul delegării gestiunii serviciului public de transport local sau județean de persoane prin curse regulate, realizat cu autobuze, troleibuze și/sau tramvaie, indiferent de valoarea estimată a contractului care face obiectul unei proceduri de atribuire, entitatea contractantă utilizează unul dintre următoarele criterii de atribuire:

1. cel mai bun raport calitate-preț;
2. prețul cel mai scăzut.

Același text de lege precizează faptul că, în cazul delegării gestiunii serviciului public de transport local sau județean de persoane prin curse regulate, realizat cu autobuze (așa cum este și cazul de față), entitatea contractantă utilizează, în aplicarea criteriului de atribuire prevăzut la alin. (1) lit. a), factorii de evaluare prevăzuți la art. 231 alin. (5) din Legea nr. 92/2007 privind serviciile publice de transport persoane în unitățile administrativ - teritoriale, cu modificările și completările ulterioare.

Având în vedere dispozițiile legale anterior menționate, criteriul utilizat pentru atribuirea serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea este cel mai bun raport calitate-preț.

Conform art. 231 alin. (5) din Legea nr. 92/2007 privind serviciile publice de transport persoane în unitățile administrativ - teritoriale, cu modificările și completările ulterioare, în cazul serviciilor publice de transport rutier de călători efectuate cu autobuze, factorii de evaluare a ofertelor utilizați în aplicarea criteriului de atribuire, în condițiile legii, sunt:

1. vechimea medie a parcului de autobuze;
2. clasificarea autobuzelor;
3. nivelul tarifului;
4. dotarea cu instalație de aer condiționat;
5. capacitatea de transport;
6. norma de poluare a autobuzului;
7. utilizarea combustibililor alternativi, astfel cum sunt definiți în Legea nr. 34/2017 privind instalarea infrastructurii pentru combustibili alternativi.

La alin. (6) al aceluiași art. se precizează faptul că autoritățile publice locale sau județene, asociațiile de dezvoltare intercomunitară ori alte forme de asociere între unitățile administrativ-teritoriale, după caz, vor stabili prin hotărâre a consiliului local sau județean ori a unităților administrativ-teritoriale grila de punctaj, pe baza criteriilor de atribuire prevăzute la alin. (5).

Având în vedere prevederile legale anterior menționate, în cadrul procedurii de atribuire a serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea se va utiliza următoarea grilă de punctaj:

1. **Componenta financiară (50 de puncte)**
   1. *Modul de stabilire al tarifului mediu pe km/loc*

Componenta financiară este reprezentată de valoarea, fără T.V.A., a tarifului mediu pe km/loc ce va fi ofertată de către Operatorii economici care participă la procedura de atribuire a serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea.

Nivelul tarifului mediu pe km/loc se va determina conform prevederilor Secțiunii 5 (Stabilirea, ajustarea și modificarea tarifelor pentru serviciile publice de transport județean de persoane), din Capitolul V (Tarifele pentru serviciile de transport public local și județean de persoane), al Anexei la Ordinul Președintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare.

Valoarea fără TVA a tarifului mediu pe km/loc va fi justificată în cadrul propunerii financiare, în conformitate cu prevederile legale aplicabile în domeniul transportului public județean de persoane prin curse regulate, precum și cu celelalte dispoziții cuprinse în documentația de atribuire.

Astfel, conform art. 271 alin. (1) din Ordinul Președintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare, tarifele de călătorie pentru serviciile publice de transport județean de persoane efectuat cu autobuze prin curse regulate se stabilesc, prin calcul, de către consiliile județene în baza tarifului mediu pe km/loc ofertat de către operatorul de transport rutier desemnat câștigător al procedurii competitive desfășurate în conformitate cu prevederile Legii nr. 99/2016 privind achizițiile sectoriale, cu modificările și completările ulterioare.

Conform art. 272 alin. (1) lit. a) din Ordinul Președintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare, operatorii de transport rutier ofertează și fundamentează nivelul tarifului mediu pe km/loc, pe structura elementelor de cheltuieli prevăzute în anexa nr. 2 la acest act normativ, potrivit formulei:

unde

* „Tm (km/loc)” reprezintă tariful mediu pe km/loc (lei/km/loc);
* „V(t)” reprezintă valoarea totală a serviciului, conform poziției VIII din Anexa nr. 2 la normele-cadru exprimată în lei;
* „N (km)” reprezintă numărul total de kilometrii planificați anual, conform poziției IX din Anexa nr. 2 la normele-cadru (km);
* „Cap. m (loc)” reprezintă capacitatea medie de transport, conform poziției XI din Anexa nr. 2 la normele-cadru.

Capacitatea medie de transport se calculează potrivit formulei:

unde:

* „Cap.1” reprezintă capacitatea de transport a autobuzului 1 (nr. locuri);
* „Cap. 2” reprezintă capacitatea de transport a autobuzului 2 (nr. locuri);
* „Cap. n” reprezintă capacitatea de transport a autobuzului N (nr. locuri);
* „AN” reprezintă numărul total de autobuze;
* „k” = 70% - grad mediu de ocupare a locurilor în autobuz;

Pornind de la tariful mediu pe km/loc ofertat de operatorul economic declarat câștigător al procedurii de atribuire, pe fiecare lot în parte, Consiliul Județean Vrancea, va stabili tarifele de călătorie pentru serviciile publice de transport județean de persoane efectuat cu autobuze prin curse regulate, conform procedurii stabilite la art. 272 alin. (1) lit. b) - e) și alin. (2) din Ordinul Președintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare.

* 1. *Modul de calcul al punctajului acordat pentru componenta financiară*

Punctajul acordat pentru componenta financiară se va determina, pentru fiecare lot/pachet de linii în parte, conform dispozițiilor Ordinului nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie, utilizându-se următorul algoritm de calcul:

1. Pentru cel mai scăzut dintre prețuri (respectiv tarif mediu pe km/loc fără T.V.A.), se acordă punctajul maxim alocat (respectiv 50 de puncte);
2. Pentru celelalte prețuri ofertate punctajul P(n) se calculează proporțional, astfel: P(n) = (Preț minim ofertat/Preț n) x punctaj maxim alocat.
   1. *Ajustarea și modificarea tarifului mediu pe km/loc*
      1. *Ajustarea și modificarea tarifelor în cazul în care gradul mediu de ocupare a locurilor în autobuz este identic cu cel din fundamentarea anterioară*

Conform art. 275 din Ordinul Președintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare, ajustarea și modificarea nivelului tarifului mediu pe km/loc pentru serviciile publice de transport județean de persoane se fac (în cazul în care gradul mediu de ocupare a locurilor în autobuz este identic cu cel din fundamentarea anterioară), în situațiile prevăzute la art. 24 și 26 din acest act normativ.

În cazurile menționate mai sus, ajustarea și modificarea prețurilor se face potrivit următoarei formule:

Tm(1) (km/loc) = Tm(0) (km/loc) + Delta (lei/km/loc),

unde:

* „Tm(1) (km/loc)" reprezintă tariful mediu ajustat sau, după caz, tariful mediu modificat (lei/km/loc);
* „Tm(0) (km/loc)” reprezintă tariful mediu actual (lei/km/loc);
* „Delta (km/loc)” reprezintă creșterea cheltuielilor totale determinată de influențele reale primite în costuri (lei).
  + - 1. *Ajustarea tarifului mediu pe km/loc conform art. 24 din Ordinul nr. 272/2007*

Conform art. 24, tarifele pentru serviciile publice de transport local de persoane se pot ajusta periodic, prin hotărâri ale autorităților locale competente, la cererea operatorilor de transport/transportatorilor autorizați, la un interval de minimum 3 luni, cel mult până la nivelul rezultat din aplicarea coeficientului de indexare cu evoluția indicelui prețului de consum total, calculat pentru perioada cuprinsă între luna de referință corespunzătoare precedentei aprobări și luna celui mai recent indice publicat de Institutul National de Statistică la data solicitării.

Nivelul tarifelor pentru serviciile publice de transport persoane se determină pe baza analizei situației economico-financiare a operatorilor de transport/transportatorilor autorizați, precum și a influențelor reale primite în costuri, determinate de evoluția indicelui prețului de consum total pe economie comunicat de Institutul National de Statistică.

Ajustarea tarifelor pentru serviciile publice de transport public județean de persoane se fundamentează potrivit anexei nr. 2 la normele-cadru.

* + - 1. *Modificarea tarifului mediu pe km/loc conform art. 26 din Ordinul nr. 272/2007*

Conform art. 26, tarifele pentru serviciile publice de transport local de persoane se pot modifica, prin hotărâri ale autorităților locale competente, pe baza cererilor primite de la operatorii de transport/transportatorii autorizați, în cazurile care conduc la modificarea majoră a costurilor ori condițiilor de exploatare, care determină modificarea nivelului tarifelor cu o influență mai mare decât cea determinată de influența indicelui prețului de consum total.

* + 1. *Modificarea tarifelor în cazul în care se modifică gradul mediu de ocupare a locurilor în autobuz*

Conform art. 276 din Ordinul Președintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare, modificarea nivelului tarifului mediu pe km/loc, în cazul în care se modifică gradul mediu de ocupare a locurilor în autobuz, se face potrivit formulei:

unde:

* „Tm (1)” reprezintă tariful mediu modificat (lei/km/loc);
* „V (1) (t)” reprezintă valoarea totală a serviciului modificată pe baza influențelor reale primite în costuri (lei);
* „N (km)” reprezintă numărul total de kilometrii planificați anual;
* „Cap. m (1) (loc)” reprezintă capacitatea medie de transport modificată față de fundamentarea anterioară, pe baza gradului mediu de ocupare a locurilor din autobuz determinat, la nivelul unui an, prin sistemul de numărare a călătorilor.

1. **Componenta tehnică**

Componenta tehnică însumează 50 de puncte, repartizate, după cum urmează, între cei 6 factori de evaluare stabiliți la nivelul art. 231 alin. (5) din Legea nr. 92/2007 privind serviciile publice de transport persoane în unitățile administrativ - teritoriale, cu modificările și completările ulterioare:

* 1. *Vechimea medie a parcului de autobuze (25 de puncte)*

Conform datelor din studiul de oportunitate, pentru factorul de evaluare „Vechimea medie a parcului de autobuze”, a fost stabilită o pondere de 25 de puncte.

Pentru stabilirea vechimii se va lua în considerare anul de fabricație (Af), raportat la anul desfășurării procedurii de atribuire (Ap)/anul în care este stabilită data pentru depunerea ofertelor.

În vederea stabilirii vechimii medii a parcului de autobuze ofertat, se va calcula parametrul „Anul mediu de fabricație a parcului de autobuze” (Af med). În acest sens se va aplica următoarea formulă de calcul:

unde:

* „Af med” reprezintă anul de fabricație mediu al parcului de autobuze propus pentru lotul/pachetul de linii supus procedurii de achiziție;
* „Af1”, „Af2”, … „Afn” reprezintă anii de fabricație pentru fiecare autobuz propus pentru lotul/pachetul de linii supus procedurii de achiziție;
* „Naba1”, „Naba2”, ... „Naban” reprezintă numărul de autobuze propuse pentru lotul/pachetul de linii supus procedurii de achiziție fabricate în același an.

Distribuirea celor 25 de puncte aferente factorului de evaluare „Vechimea medie a parcului de autobuze” este detaliată mai jos:

1. Pentru parcul de vehicule care îndeplinește condiția: Ap - Af med < sau = 1, se acordă 25 de puncte;
2. Pentru parcul de vehicule care îndeplinește condiția: 1 < Ap - Af med < sau = 2 se acordă 20 de puncte;
3. Pentru parcul de vehicule care îndeplinește condiția: 2< Ap - Af med < sau = 3 se acordă 14 puncte;
4. Pentru parcul de vehicule care îndeplinește condiția: 3 < Ap - Af med < sau = 4 se acordă 9 puncte;
5. Pentru parcul de vehicule care îndeplinește condiția: 4 < Ap - Af med < sau = 5 se acordă 5 puncte;
6. Pentru parcul de vehicule care îndeplinește condiția: 5 < Ap - Af med < sau = 6 se acordă 2 puncte;
7. Pentru parcul de vehicule care îndeplinește condiția: 6 < Ap - Af med se acordă 0 puncte.

Autobuzele noi prevăzute în ofertă a fi achiziționate în maxim 6 luni de la semnarea contractului de delegare a gestiunii se vor lua în considerare ca având același an de fabricație cu anul depunerii ofertelor (Af = Ap).

* 1. *Clasificarea autobuzelor (5 puncte)*

Conform Anexei 1 la Normele metodologice privind clasificarea pe categorii a autobuzelor și microbuzelor utilizate pentru transporturi publice de persoane prin servicii regulate în trafic național, aprobate prin Ordinul nr. 458/2002, cu modificările și completările ulterioare, autobuzele și microbuzele sunt clasificate în 4 categorii (respectiv, categoria I, II, III și IV).

Având în vedere informațiile din studiul de oportunitate, pentru factorul de evaluare „Clasificarea autobuzelor” a fost stabilită o pondere de 5 puncte. Distribuirea punctelor alocate acestui factor de evaluare se realizează după următorul algoritm:

* + 1. *Alocarea punctajului în cazul ofertării unei flote omogene*

În cazul ofertării unei flote omogene de autobuze/microbuze (altfel spus, atunci când toate autobuzele/microbuzele din flota propusă au aceiași clasificare), punctajul se va acorda după următorul algoritm de calcul:

* 1. Pentru o flotă integrală de autobuze/microbuze clasificată în categoria I se acordă 5 puncte;
  2. Pentru o flotă integrală de autobuze/microbuze clasificată în categoria II se acordă 3 puncte;
  3. Pentru o flotă integrală de autobuze/microbuze clasificată în categoria III se acordă 1 punct;
  4. Pentru o flotă integrală de autobuze/microbuze clasificată în categoria IV se acordă 0 puncte.
     1. *Alocarea punctajului în cazul ofertării unei flote mixte*

În cazul ofertării unei flote mixte de autobuze/microbuze (altfel spus, atunci când autobuzele/microbuzele din flota propusă nu au toate aceiași clasificare/sunt din categorii diferite), punctajul se va acorda după următorul algoritm de calcul:

unde:

* „Pclab” reprezintă punctajul acordat pentru factorul de evaluare „Clasificarea autobuzelor”, în cazul ofertării unei flote mixte;
* „Nabcls I” reprezintă numărul de autobuze clasificate în categoria I;
* „Nabcls II” reprezintă numărul de autobuze clasificate în categoria a II - a;
* „Nabcls III” reprezintă numărul de autobuze clasificate în categoria a III - a;
* „Nabcls IV” reprezintă numărul de autobuze clasificate în categoria a IV - a;
* „Ntotab” reprezintă numărul total de autobuze propus în pachet/lot.
  1. *Dotarea cu instalație de aer condiționat (5 puncte)*

Având în vedere informațiile din studiul de oportunitate, pentru factorul de evaluare „Dotarea cu instalație de aer condiționat” a fost stabilită o pondere de 5 puncte. Distribuirea punctelor alocate acestui factor de evaluare se realizează astfel:

* + 1. *Alocarea punctajului în cazul ofertării unei flote omogene*

În cazul ofertării unei flote omogene de autobuze/microbuze (altfel spus, atunci când toate autobuzele/microbuzele din flota propusă sunt dotate sau, după caz, nu sunt dotate cu instalație de aer condiționat), punctajul se va acorda după următorul algoritm de calcul:

1. Pentru o flotă alcătuită în totalitate din autobuze/microbuze care sunt dotate cu instalație de aer condiționat se acordă 5 puncte;
2. Pentru o flotă alcătuită în totalitate din autobuze/microbuze care nu sunt dotate cu instalație de aer condiționat se acordă 0 puncte;
   * 1. *Alocarea punctajului în cazul ofertării unei flote mixte*

În cazul ofertării unei flote mixte de autobuze/microbuze (altfel spus, atunci când doar o parte din autobuzele/microbuzele ce fac parte din flota propusă sunt dotate cu instalație de aer condiționat), punctajul se va acorda după următorul algoritm de calcul:

unde:

* „Pac mixt” reprezintă punctajul acordat pentru factorul de evaluare „Dotarea cu instalație de aer condiționat”, în cazul ofertării unei flote mixte;
* „Nabac” reprezintă numărul de autobuze dotate cu instalație de aer condiționat;
* „Nabfaraac” reprezintă numărul de autobuze fără instalație de aer condiționat;
* „Ntotab” reprezintă numărul total de autobuze propus în pachet/lot.
  1. *Capacitatea de transport (5 puncte)*

Nu se acceptă ofertarea de autobuze din gama mică (cu minim 10 locuri), în locul celor din gama mare (cu minim 23 locuri). Ofertarea de autobuze din gama mare (cu minim 23 de locuri), în locul celor din gama mică (cu minim 10 locuri), este permisă dar nu se punctează suplimentar.

Având în vedere informațiile din studiul de oportunitate, pentru factorul de evaluare „Capacitatea de transport” a fost stabilită o pondere de 5 puncte. Distribuirea punctelor alocate acestui factor de evaluare se realizează astfel:

* + 1. *Alocarea punctajului pentru pachetele/loturile în care se solicită autobuze din gama mică (minim 10 locuri)*

Pentru pachetele în care sunt solicitate autobuze din gama mică (minim 10 locuri), punctajul se va acorda astfel:

* + - 1. *Alocarea punctajului în cazul ofertării unei flote omogene*

În cazul ofertării unei flote omogene de autobuze/microbuze (altfel spus, atunci când toate autobuzele/microbuzele din flota propusă au aceiași capacitate de transport), punctajul se va acorda după următorul algoritm de calcul:

1. În cazul în care toate autobuzele ofertate au numărul de locuri cuprins între 10 și 12, se vor acorda 0 puncte;
2. În cazul în care toate autobuzele ofertate au numărul de locuri cuprins între 13 și 15, se vor acorda 1.5 puncte;
3. În cazul în care toate autobuzele ofertate au numărul de locuri cuprins între 16 și 18, se vor acorda 3 puncte;
4. În cazul în care toate autobuzele ofertate au numărul de locuri cuprins între 19 și 22 sau mai mare, se vor acorda 5 puncte;
   * + 1. *Alocarea punctajului în cazul ofertării unei flote mixte*

În cazul ofertării unei flote mixte de autobuze/microbuze (altfel spus, atunci când nu toate autobuzele/microbuzele din flota propusă au aceiași capacitate de transport), punctajul se va acorda după următorul algoritm de calcul:

unde:

* „Pctabm mixt” reprezintă punctajul acordat pentru factorul de evaluare „Capacitatea de transport”, în cazul ofertării unei flote mixte pentru pachetele în care sunt solicitate autobuze din gama mică (minim 10 locuri);
* „Nab 13/15” reprezintă numărul de autobuze cu 13 - 15 locuri;
* „Nab 16/18” reprezintă numărul de autobuze cu 16 - 18 locuri;
* „Nab 19/22” reprezintă numărul de autobuze cu 19 - 22 locuri sau mai mari;
* „Ntotab” reprezintă numărul total de autobuze propus în pachet/lot.
  + 1. *Alocarea punctajului pentru pachetele/loturile în care se solicită autobuze din gama mare (minim 23 de locuri)*

Pentru pachetele în care sunt solicitate autobuze din gama mare (minim 23 de locuri), punctajul se va acorda astfel:

* + - 1. *Alocarea punctajului în cazul ofertării unei flote omogene*

În cazul ofertării unei flote omogene de autobuze/microbuze (altfel spus, atunci când toate autobuzele/microbuzele din flota propusă au aceiași capacitate de transport), punctajul se va acorda după următorul algoritm de calcul:

1. În cazul în care toate autobuzele ofertate au numărul de locuri cuprins între 23 și 25, se vor acorda 0 puncte;
2. În cazul în care toate autobuzele ofertate au numărul de locuri cuprins între 26 și 28, se va acorda 1 punct;
3. În cazul în care toate autobuzele ofertate au numărul de locuri cuprins între 29 și 31, se vor acorda 2 puncte;
4. În cazul în care toate autobuzele ofertate au numărul de locuri cuprins între 32 și 34, se vor acorda 3 puncte;
5. În cazul în care toate autobuzele ofertate au numărul de locuri cuprins între 35 și 37, se vor acorda 4 puncte;
6. În cazul în care toate autobuzele ofertate au numărul de locuri mai mare de 37, se vor acorda 5 puncte;
   * + 1. *Alocarea punctajului în cazul ofertării unei flote mixte*

În cazul ofertării unei flote mixte de autobuze/microbuze (altfel spus, atunci când nu toate autobuzele/microbuzele din flota propusă au aceiași capacitate de transport), punctajul se va acorda după următorul algoritm de calcul:

unde:

* „PctabM mixt” reprezintă punctajul acordat pentru factorul de evaluare „Capacitatea de transport”, în cazul ofertării unei flote mixte pentru pachetele/loturile în care sunt solicitate autobuze din gama mare (minim 23 de locuri);
* „Nab26” reprezintă numărul de autobuze cu 26 - 28 locuri;
* „Nab29” reprezintă numărul de autobuze cu 29 - 31 locuri;
* „Nab32” reprezintă numărul de autobuze cu 32 - 34 locuri;
* „Nab35” reprezintă numărul de autobuze cu 35 - 37 locuri;
* „Nab37” reprezintă numărul de autobuze cu peste 37 locuri;
* „Ntotab” reprezintă numărul total de autobuze propus în pachet/lot.
  + 1. *Alocarea punctajului pentru pachetele/loturile în care se solicită, atât autobuze din gama mică, cât și din gama mare*

Pentru pachetele în care sunt solicitate, atât autobuze din gama mică (minim 10 locuri), cât și autobuze din gama mare (minim 23 de locuri), punctajul se va acorda astfel:

Pctabtot = Pctabm + PctabM

unde:

* „Pctabtot” reprezintă punctajul total pentru factorul de evaluare „Capacitatea de transport”, în cazul pachetelor/loturilor în care sunt solicitate, atât autobuze din gama mică (minim 10 locuri), cât și autobuze din gama mare (minim 23 de locuri);
* „Pctabm” reprezintă punctajul total pentru factorul de evaluare „Capacitatea de transport - autobuze din gama mică”, determinat conform algoritmului de calcul menționat la punctul 2.4.3.1. Acordarea punctajului pentru autobuzele din gama mică (minim 10 locuri);
* „PctabM” reprezintă punctajul total pentru factorul de evaluare „Capacitatea de transport - autobuze din gama mare”, determinat conform algoritmului de calcul menționat la punctul 2.4.3.2. Acordarea punctajului pentru autobuzele din gama mare (minim 23 locuri);
  + - 1. *Acordarea punctajului pentru autobuzele din gama mică (minim 10 locuri)*

1. În cazul în care toate autobuzele prevăzute a fi ofertate din gama mică au numărul de locuri cuprins între 10 și 12, se vor acorda 0 puncte;
2. În cazul în care toate autobuzele prevăzute a fi ofertate din gama mică au numărul de locuri cuprins între 13 și 15, se vor acorda 0,3 puncte;
3. În cazul în care toate autobuzele prevăzute a fi ofertate din gama mică au numărul de locuri cuprins între 16 și 18, se vor acorda 0,7 puncte;
4. În cazul în care toate autobuzele prevăzute a fi ofertate din gama mică au numărul de locuri cuprins între 19 și 22 sau mai mare, se vor acorda 1,3 puncte;

Pentru ofertarea unei garnituri mixte (de diferite capacitați), de autobuze din gama mică (minim 10 locuri), se va aplica următoarea formulă:

unde:

* „Pctabm mixt” reprezintă punctajul acordat pentru factorul de evaluare „Capacitatea de transport – autobuze din gama mică”, în cazul ofertării unei garnituri mixte pentru pachetele/loturile în care sunt solicitate, atât autobuze din gama mică (minim 10 locuri), cât și autobuze din gama mare (minim 23 de locuri);
* „Nab 13/15” reprezintă numărul de autobuze cu 13 - 15 locuri;
* „Nab 16/18” reprezintă numărul de autobuze cu 16 - 18 locuri;
* „Nab 19/22” reprezintă numărul de autobuze cu 19 - 22 locuri sau mai mari;
* „Ntotab” reprezintă numărul total de autobuze din gama mică propus în pachet/lot.
  + - 1. *Acordarea punctajului pentru autobuzele din gama mare (minim 23 locuri)*

1. În cazul în care toate autobuzele prevăzute a fi ofertate din gama mare au numărul de locuri cuprins între 23 și 25, se vor acorda 0 puncte;
2. În cazul în care toate autobuzele prevăzute a fi ofertate din gama mare au numărul de locuri cuprins între 26 și 28, se vor acorda 1,7 puncte;
3. În cazul în care toate autobuzele prevăzute a fi ofertate din gama mare au numărul de locuri cuprins între 29 și 31, se vor acorda 2 puncte;
4. În cazul în care toate autobuzele prevăzute a fi ofertate din gama mare au numărul de locuri cuprins între 32 și 34, se vor acorda 2,5 puncte;
5. În cazul în care toate autobuzele prevăzute a fi ofertate din gama mare au numărul de locuri cuprins între 35 și 37, se vor acorda 3 puncte;
6. În cazul în care toate autobuzele prevăzute a fi ofertate din gama mare au numărul de locuri peste 37, se vor acorda 3,7 puncte;

Pentru ofertarea unei garnituri mixte (de diferite capacitați), de autobuze din gama mare (minim 23 locuri), se va aplica următoarea formulă:

unde:

* „PctabM mixt” reprezintă punctajul acordat pentru factorul de evaluare „Capacitatea de transport - autobuze din gama mare”, în cazul ofertării unei garnituri mixte pentru pachetele/loturile în care sunt solicitate, atât autobuze din gama mică (minim 10 locuri), cât și autobuze din gama mare (minim 23 de locuri);
* „Nab26” reprezintă numărul de autobuze cu 26 - 28 locuri;
* „Nab29” reprezintă numărul de autobuze cu 29 - 31 locuri;
* „Nab32” reprezintă numărul de autobuze cu 32 - 34 locuri;
* „Nab35” reprezintă numărul de autobuze cu 35 - 37 locuri;
* „Nab37” reprezintă numărul de autobuze cu peste 37 locuri;
* „Ntotab” reprezintă numărul total de autobuze din gama mare propus în pachet/lot.
  1. *Norma de poluare a autobuzului (5 puncte)*

Având în vedere informațiile din studiul de oportunitate, pentru factorul de evaluare „Norma de poluare a autobuzului” a fost stabilită o pondere de 5 puncte. Distribuirea punctelor alocate acestui factor de evaluare se realizează astfel:

* + 1. *Alocarea punctajului în cazul ofertării unei flote omogene* 
       1. În cazul în care întreaga flotă de autobuze/microbuze ofertată este electrică sau utilizează combustibili alternativi (așa cum sunt aceștia definiți la nivelul art. 3 lit. a) din Legea nr. 34/2017 privind instalarea infrastructurii pentru combustibili alternativi, cu modificările și completările ulterioare), se acordă 5 puncte;
       2. În cazul în care întreaga flotă de autobuze/microbuze ofertată este alcătuită din vehicule care respecta norma de poluare Euro 6, se acordă 5 puncte;
       3. În cazul în care întreaga flotă de autobuze/microbuze ofertată este alcătuită din vehicule care respecta norma de poluare Euro 5, se acordă 2 puncte;
       4. În cazul în care întreaga flotă de autobuze/microbuze ofertată este alcătuită din vehicule care respecta norma de poluare Euro 4 sau o normă mai veche/sub Euro 4, se acordă 0 puncte;
    2. *Alocarea punctajului în cazul ofertării unei flote mixte*

În vederea acordării punctajului pentru o flotă mixtă de autobuze (autobuze cu norme de poluare diferite), se va aplica următoarea formulă:

unde:

„Pnp” reprezintă punctajul acordat pentru factorul de evaluare „ Norma de poluare a autobuzului”, în cazul ofertării unei flote mixte;

„Nabaltern” reprezintă numărul de autobuze electrice sau care utilizează combustibili alternativi (așa cum sunt aceștia definiți la nivelul art. 3 lit. a) din Legea nr. 34/2017 privind instalarea infrastructurii pentru combustibili alternativi, cu modificările și completările ulterioare), în cazul ofertării unei flote mixte;

„NabEuro 6” reprezintă numărul de autobuze care respectă norma de poluare Euro 6

„NabEuro 5” reprezintă numărul de autobuze care respectă norma de poluare Euro 5

„NabEuro 4” reprezintă numărul de autobuze care respectă norma de poluare Euro 4, sau o normă de poluare mai veche/sub Euro 4;

„Ntotab” reprezintă numărul total de autobuze propus în pachet;

* 1. *Utilizarea combustibililor alternativi, astfel cum sunt definiți în Legea nr. 34/2017 privind instalarea infrastructurii pentru combustibili alternativi (5 puncte)*

Având în vedere informațiile din studiul de oportunitate, pentru factorul de evaluare „Utilizarea combustibililor alternativi” a fost stabilită o pondere de 5 puncte. Distribuirea punctelor alocate acestui factor de evaluare se realizează astfel:

* + 1. *Alocarea punctajului în cazul ofertării unei flote omogene* 
       1. În cazul în care întreaga flotă de autobuze/microbuze ofertată este electrică sau hibrid plug-in, se acordă 5 puncte;
       2. În cazul în care întreaga flotă de autobuze/microbuze ofertată utilizează gazul natural comprimat sau alți combustibili alternativi (așa cum sunt aceștia definiți la nivelul art. 3 lit. a) din Legea nr. 34/2017 privind instalarea infrastructurii pentru combustibili alternativi, cu modificările și completările ulterioare), se acordă 1 punct;
       3. Pentru autobuzele/microbuzele care nu utilizează combustibili alternativi, se acordă 0 puncte;
    2. *Alocarea punctajului în cazul ofertării unei flote mixte*

În cazul ofertării unei flote mixte de autobuze/microbuze (altfel spus, atunci când autobuzele/microbuzele ce fac parte din flota propusă utilizează combustibili diferiți), punctajul se va acorda după următorul algoritm de calcul:

unde:

* „Pca mixt” reprezintă punctajul acordat pentru factorul de evaluare „Utilizarea combustibililor alternativi”, în cazul ofertării unei flote mixte;
* „Nabcae” reprezintă numărul de autobuze/microbuze electrice sau hibrid plug-in;
* „Nabcag” reprezintă numărul de autobuze/microbuze care utilizează gaz natural comprimat sau alți combustibili alternativi (așa cum sunt aceștia definiți la nivelul art. 3 lit. a) din Legea nr. 34/2017 privind instalarea infrastructurii pentru combustibili alternativi, cu modificările și completările ulterioare);
* „Nabfaraca” reprezintă numărul de autobuze/microbuze care utilizează carburanți clasici;
* „Ntotab” reprezintă numărul total de autobuze/microbuze propus în pachet;

1. **Actualizarea criteriului de atribuire și a factorilor de evaluare** 
   1. **Actualizarea criteriului de atribuire și a factorilor de evaluare în cazul efectuării controlului ex - ante de către A.N.A.P.**

În cazul în care procedura de atribuire a contractului de delegare a gestiunii serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea va fi selectată de către A.N.A.P. în vederea efectuării controlului ex - ante, atunci orice modificări solicitate de această instituție cu privire la criteriul de atribuire și factorii de evaluare se vor efectua automat, fără a mai fi necesară adoptarea unei noi hotărâri a Consiliului Județean Vrancea în acest sens.

* 1. **Actualizarea criteriului de atribuire și a factorilor de evaluare în cazul emiterii unei decizii de către C.N.S.C.**

În cazul în care C.N.S.C. va emite o decizie cu privire la procedura de atribuire a contractului de delegare a gestiunii serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea, prin care se impune adoptarea unor măsuri de remediere cu privire la criteriul de atribuire și factorii de evaluare, atunci aceste măsuri se vor implementa automat, fără a mai fi necesară adoptarea unei noi hotărâri a Consiliului Județean Vrancea în acest sens.

* 1. **Actualizarea criteriului de atribuire și a factorilor de evaluare în cazul emiterii unei decizii de către instanțele judecătorești competente.**

În cazul în care instanțele judecătorești competente vor emite decizii cu privire la procedura de atribuire a contractului de delegare a gestiunii serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea, prin care se impune adoptarea unor măsuri de remediere cu privire la criteriul de atribuire și factorii de evaluare, atunci aceste măsuri se vor implementa automat, fără a mai fi necesară adoptarea unei noi hotărâri a Consiliului Județean Vrancea în acest sens.

1. **Acte normative aplicabile**

Prevederile prezentei Anexe referitoare la criteriul de atribuire și factorii de evaluare se completează în mod corespunzător cu dispozițiile următoarelor acte normative:

* Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului, cu modificările și completările ulterioare.
* Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;
* Legea nr. 99/2016 privind achizițiile sectoriale, cu modificările și completările ulterioare;
* Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor, cu modificările și completările ulterioare;
* Hotărârea Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, cu modificările și completările ulterioare;
* Ordinul nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie;
* Ordinul nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare;
* Ordinul nr. 206/2007 pentru aprobarea Regulamentului-cadru de autorizare a autorităților de autorizare pentru serviciile publice de transport local și județean de persoane, cu modificările și completările ulterioare;
* Ordinul nr. 207/2007 pentru aprobarea Regulamentului-cadru de acordare a autorizațiilor de transport în domeniul serviciilor publice de transport local de persoane, cu modificările și completările ulterioare;
* Ordinul nr. 972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;

În cazul în care la nivelul prezentei Anexe se găsesc prevederi contrare dispozițiilor cuprinse în actele normative anterior menționate, acestea se vor actualiza în mod corespunzător, prin grija personalului din cadrul aparatului de specialitate al Consiliului Județean Vrancea, fără a mai fi necesară emiterea unei noi hotărâri în acest sens.

Instrucțiunile către ofertanți/Fișa de datate a procedurii se va întocmi cu respectarea întocmai a Formularului - cadru stabilit la nivelul Anexei 1 din Ordinul nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie.

**Președintele**

**Consiliului Județean Vrancea**

**Cătălin TOMA**

**Avizat**

**Secretar general al județului**

**Raluca Dan**